joulukuu « 2007 « Kapsi BLOG
perjantaina 28. joulukuuta 2007
Salasanat Xob-päivityksen jälkeen
Xobin päivityksen yhteydessä myös siellä otettiin käyttöön NIS-palvelu, joka jakaa salasanat eri palvelimien kesken. Tämä on aiheuttanut jonkin verran yllätyksiä, kun palvelimelle ei pääsekään kirjautumaan.
Aiemmin Xob-palvelimella ollut salasana on vaihdettu erikseen, mutta nyt se on automaattisesti sama kuin Lakalla. Yhteinen salasana vaihdetaan Lakalta.
Samanlainen salasanojen jakaminen on ollut Vhost-koneella käytössä jo sen käyttöönotosta alkaen.
Uusista salasanajärjestelyistä on myös ohjeessa.
Eggdropista Xob-palvelimella
keskiviikkona 26. joulukuuta 2007
Päivityksen jälkeen itse käännetyt Eggdrop-botit lakkasivat monilta käyttäjiltä toimimasta. Uudelleenkääntäminen (make clean ja make) auttaa tähän, olettaen että Eggdrop on asennettu lähdekoodipaketista.
Suositeltavampi vaihtoehto on kuitenkin käyttää Xobille valmiiksi asennettua Debianin versiota Eggdropista. Tämä tarvitsee joitakin muutoksia Eggdropin asetustiedostoon, riippuen aiemmin käytössä olleesta versiosta. Ainakin moduulien polku täytyy muuttaa:
set mod-path "/usr/lib/eggdrop/modules/"
Eggdropin käynnistys onnistuu käskyllä
eggdrop asetustiedosto.conf
Eggdrop-ongelmista kannattaa ottaa yhteyttä helpdeskiin, ja liittää mukaan eggdropin asetustiedosto sekä saamasi virheilmoitukset.
Avainsanat:xob